APSTIPRINU:

Sarmīte Zdanovska

Gulbenes novada kultūras centra vadītāja

2025. gada 13. janvārī

**Gulbenes novada mazo vokālistu dziedāšanas svētki**

**BALSS BURVIS 2025**

**NOLIKUMS**

**I. Vispārīgie jautājumi**

1. Nolikums nosaka kārtību, kādā tiek organizēts Gulbenes novada mazo vokālistu dziedāšanas svētki “BALSS BURVIS 2025” (turpmāk – pasākums).
2. Pasākuma mērķi:
   1. veicināt bērnu muzikālo spēju attīstību;
   2. sekmēt Gulbenes novada bērnu muzicēšanas tradīciju attīstību;
   3. sekmēt konkursa laureātu turpmāko izaugsmi un rast iespēju piedalīties citos novada pasākumos.
3. Pasākums notiek 2025.gada 6. aprīlī plkst. 11:00 Gulbenes novada kultūras centrā, O. Kalpaka ielā 60, Gulbenē, Gulbenes novadā, LV-4401.

**II. Rīkotājs**

1. Pasākumu rīko Gulbenes novada kultūras centrs (turpmāk – pasākuma rīkotājs).
2. Kontaktpersona par pasākumu: Gulbenes novada kultūras centra vadītāja vietniece Dārta Vilne, e-pasts: darta.vilne@gulbene.lv, mob. t. 28316574.
3. Kontaktpersona mēģinājumiem: Gulbenes novada kultūras centra mākslinieciskā vadītāja Ineta Meldere, e-pasts: ineta.meldere@gulbene.lv, mob. t. 20244882.

**III. Pasākuma dalībnieki**

1. Pasākuma dalībnieks ir 3 - 6 gadus (ieskaitot) vecs bērns (vecums pasākuma brīdī).
2. Pasākuma dalībnieks līdz 2025. gada 24. martam pasākuma rīkotājam elektroniski iesniedzis pieteikuma anketu (pielikums) uz e-pastu darta.vilne@gulbene.lv.

**IV. Pasākuma programma**

1. Katrs pasākuma dalībnieks izpilda divas dziesmas pēc brīvas izvēles.
2. Izpildītajām dziesmām jāatbilst dalībnieka vecumam un balss spējām.
3. Vēlams, ka viena no izpildītajām dziesmām ir latviešu tautasdziesma.

**V. Žūrija un vērtēšana**

1. Pasākumu vērtē pasākuma rīkotāju noteikta žūrija (turpmāk – žūrija), kuras sastāvā ir mūzikas pedagogi un kultūras jomas speciālisti.
2. Atkarībā no dalībnieku skaita, dalībnieki var tikt iedalīti 2 vecuma kategorijās jeb grupās: 1. grupa 3-4 gadi; 2. grupa 5-6 gadi.
3. Žūrija piešķir vienu galveno balvu “Gulbenes novada BALSS BURVIS 2025”.
4. Žūrija piešķir I, II un III vietu.
5. Pasākuma dalībniekiem var piešķirt arī titulus, piemēram, “Atraktīvākais/Skanīgākais/Nopietnākais BALSS BURVIS 2025” utt.
6. Žūrijas lēmums ir nepārskatāms un neapstrīdams.
7. Iesniedzot pieteikumu pasākumam, dalībnieki piekrīt, ka pasākuma ietvaros var tikt filmēti vai fotografēti pasākuma publicitātes nolūkos. Pasākuma foto, video materiāli un rezultāti tiks publiskoti Gulbenes novada pašvaldības mājaslapā [www.gulbene.lv](http://www.gulbene.lv/), pašvaldības sociālajos kontos un pašvaldības laikrakstā “Gulbenes Novada Ziņas”, kā arī var tikt publiskoti laikrakstā “Dzirkstele”.